CELEX: 32017R0572
Language: da
Date: 2016-06-02 00:00:00
Title: Kommissionens delegerede forordning (EU) 2017/572 af 2. juni 2016 om supplerende regler til Europa-Parlamentets og Rådets forordning (EU) nr. 600/2014 for så vidt angår reguleringsmæssige tekniske standarder om præcisering af levering af før- og efterhandelsoplysninger og detaljeringsgraden af oplysninger (EØS-relevant tekst. )

31.3.2017   
            
            
               DA
            
            
               Den Europæiske Unions Tidende
            
            
               L 87/142
            
         KOMMISSIONENS DELEGEREDE FORORDNING (EU) 2017/572
   af 2. juni 2016
   om supplerende regler til Europa-Parlamentets og Rådets forordning (EU) nr. 600/2014 for så vidt angår reguleringsmæssige tekniske standarder om præcisering af levering af før- og efterhandelsoplysninger og detaljeringsgraden af oplysninger
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 600/2014 af 15. maj 2014 om markeder for finansielle instrumenter og om ændring af forordning (EU) nr. 648/2012 (1), særlig artikel 12, stk. 2, tredje afsnit, og
   ud fra følgende betragtninger:
   
               (1)
            
            
               For at mindske omkostningerne for markedsdeltagere, når de køber oplysninger, fastsætter forordning (EU) nr. 600/2014, at før- og efterhandelsgennemsigtighedsoplysninger skal gøres tilgængelige for offentligheden på »ubundtet« vis for separate dataposter. Det er nødvendigt at fastsætte den detaljeringsgrad, som markedspladserne skal levere oplysninger i. I betragtning af andre interessenters bevislige efterspørgsel efter sådanne oplysninger bør markedsoperatører og investeringsselskaber, der driver en markedsplads, specificere oplysninger efter aktivklasse, efter udstedelsesland, efter den valuta, i hvilken et finansielt instrument handles, og efter, om oplysningerne kommer fra planlagte daglige auktioner eller fra løbende handel.
            
         
               (2)
            
            
               For at sikre, at de før- og efterhandelsoplysninger, der leveres, svarer til markedsdeltagernes efterspørgsel, bør markedsoperatører og investeringsselskaber, der driver en markedsplads, levere enhver kombination af specificeringskriterierne på rimelige handelsmæssige vilkår.
            
         
               (3)
            
            
               For nogle finansielle instrumenter såsom for derivater er det måske ikke altid muligt utvetydigt at fastslå den bestemte aktivklasse, som det pågældende instrument tilhører, da fastlæggelsen af en aktivklasse afhænger af, hvilke kendetegn ved de finansielle instrumenter der vurderes at have afgørende betydning. Ligeledes er det måske heller ikke altid muligt utvetydigt at fastslå, hvilke andre kriterier en type oplysninger opfylder. For at sikre, at markedsdeltagere, der køber oplysninger fra en bestemt markedsplads, modtager et konsekvent datasæt, er det nødvendigt at pålægge de markedsoperatører eller investeringsselskaber, der driver en markedsplads, i de tilfælde, hvor specificeringskriterierne ikke kan anvendes på en utvetydig måde, at vurdere, hvilke kriterier et finansielt instrument eller en type oplysninger bør opfylde.
            
         
               (4)
            
            
               Af konsekvenshensyn og for at sikre velfungerende finansmarkeder er det nødvendigt, at bestemmelserne i denne forordning og bestemmelserne i forordning (EU) nr. 600/2014 anvendes fra den samme dato.
            
         
               (5)
            
            
               Denne forordning er baseret på det udkast til reguleringsmæssige tekniske standarder, som Den Europæiske Værdipapir- og Markedstilsynsmyndighed (ESMA) har forelagt Kommissionen.
            
         
               (6)
            
            
               ESMA har foretaget åbne offentlige høringer om det udkast til reguleringsmæssige tekniske standarder, som ligger til grund for denne forordning, analyseret de potentielle omkostninger og fordele i forbindelse hermed samt indhentet en udtalelse fra interessentgruppen for værdipapirer og markeder, der er nedsat i henhold til artikel 37 i Europa-Parlamentets og Rådets forordning (EU) nr. 1095/2010 (2) —
            
         VEDTAGET DENNE FORORDNING:
   Artikel 1
   Levering af før- og efterhandelsgennemsigtighedsoplysninger
   1.   Markedsoperatører eller investeringsselskaber, der driver en markedsplads, stiller efter anmodning de oplysninger, der offentliggøres i henhold til artikel 3, 4 og 6-11, i forordning (EU) nr. 600/2014, til rådighed for offentligheden ved at give adgang til specificerede før- og efterhandelsoplysninger, i overensstemmelse med følgende kriterier:
   
               a)
            
            
               aktivklassens art:
               
                           i)
                        
                        
                           aktier
                        
                     
                           ii)
                        
                        
                           depotbeviser, ETF'er, certifikater og andre lignende finansielle instrumenter omhandlet i artikel 3 i forordning (EU) nr. 600/2014
                        
                     
                           iii)
                        
                        
                           obligationer og strukturerede finansielle produkter
                        
                     
                           iv)
                        
                        
                           emissionskvoter
                        
                     
                           v)
                        
                        
                           derivater
                        
                     
         
               b)
            
            
               udstedelsesland for aktier og statslig gæld
            
         
               c)
            
            
               valuta, i hvilken det finansielle instrument handles
            
         
               d)
            
            
               planlagte daglige auktioner i modsætning til løbende handel.
            
         2.   Derivater omhandlet i litra a), nr. v), specificeres i henhold til følgende kriterier:
   
               a)
            
            
               aktiederivater
            
         
               b)
            
            
               rentederivater
            
         
               c)
            
            
               kreditderivater
            
         
               d)
            
            
               valutaderivater
            
         
               e)
            
            
               råvare- og emissionskvotederivater
            
         
               f)
            
            
               andre derivater.
            
         3.   Den markedsoperatør eller det investeringsselskab, der driver en markedsplads, skal vurdere, hvilke kriterier et finansielt instrument eller en datatype opfylder, hvis specificeringskriterierne i stk. 1 eller 2 ikke kan anvendes på en utvetydig måde.
   4.   Den markedsoperatør eller det investeringsselskab, der driver en markedsplads, skal anvende de i stk. 1 og 2 anførte kriterier i enhver kombination efter anmodning.
   5.   Ud over at levere oplysningerne i henhold til stk. 1 og 2 kan en markedsoperatør eller et investeringsselskab, der driver en markedsplads, levere databundter.
   Artikel 2
   Ikrafttrædelse og anvendelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den dato, der er nævnt i artikel 55, stk. 2, i forordning (EU) nr. 600/2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. juni 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 173 af 12.6.2014, s. 84.
   
      (2)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).